Meteorologul Mihai Huștiu a vorbit la Realitatea PLUS despre prognoza meteo pentru perioada următoare. Vom avea parte de instabilitatea atmosferică și ploi:
"Ne așteptăm ca instabilitatea atmosferică să fie mai pronunțată în zilele următoare. Astăzi, deocamdată, vorbim de înnorări și ploi slabe în Oltenia, sudul Banatului și spre partea de vest a Munteniei.
Mâine, o vreme caldă între 22 și 24 de grade. Acest interval de instabilitate se va menține miercuri și joi, iar spre final de săptămână o ameliorare sub aspectul instabilității atmosferice. Ne așteptăm la cantități mari de apă, caracter potențial, așteptăm toată suita de manifestări atmosferice: vijelii, grindină, obișnuite pentru luna mai", a declarat meteorologul ANM Mihai Huștiu la Realitatea PLUS.